Knøttsmå til små (1,5 – 3,5 mm), avlange, flate biller, vanligvis med forholdsvis lange antenner. De er gjerne brunlige på farge og glatte, og det er en tydelig innenevring mellom for- og bakkroppen. er omtrent så bredt som brystskjoldet, flatt, vanligvis sterkt punktert, med små, runde fasettøyne og lange, avrundede tinninger bak disse. Antennene er vanligvis mer eller mindre trådformede, og varierer i lengde fra litt lengre enn hodets bredde til betydelig lengre enn hele kroppen. Som oftest er de minnst så lange som halve kroppslengden. De består av 11 ledd, det innerste leddet er mye større enn de øvrige og ofte påfallende formet, C-formet, klubbeformet eller med utvekster. Overkjevene (mandiblene) er store og fremovverettede, og stikker fram foran hodet. Noen få arter har en langstrakt snute, nesten som familien snutebiller (Curculionidae). (pronotum) er vanligvis forholdsvis lite, gjerne bredere enn langt, firkantet sett ovenfra, med markerte siderender. Som oftest har det en lengdefure på hver side som løper parallelt med sideranden litt innefor denne. er parallellsidige, uregelmessig punkterte, ofte med lengderibber eller kjøler. Hos noen av de vanligste artene er dekkvingene tvert avkuttet vak og dekker ikke de bakerste bakkroppsleddene. er korte, lårene tykke, leggene og føttene tynne.